open-index/open-wikipedia-markdown huggingface dataset:
দাগিলেজ গাছআঁচড়া

**দাগিলেজ গাছআঁচড়া** (বৈজ্ঞানিক নাম: *Certhia himalayana*) বা **বাঁকাঠোঁট কীটকুড়ানী** Certhiidae (সের্থিডি) গোত্র বা পরিবারের অন্তর্গত *[[Certhia]]* (সের্থিয়া) গণের অন্তর্গত এক প্রজাতির ছোট বৃক্ষচর পাখি। দাগিলেজ গাছআঁচড়ার বৈজ্ঞানিক নামের অর্থ *হিমালয়ের বৃক্ষচারী* (গ্রিক: *kerthios* = ছোট বৃক্ষচর পাখি; *himalayana* = হিমালয়ের)। পাখিটি দক্ষিণ, মধ্য ও দক্ষিণ-পূর্ব এশিয়ার বিভিন্ন দেশে দেখা যায়। সারা পৃথিবীতে প্রায় ৬ লক্ষ ৯১ হাজার বর্গ কিলোমিটার এলাকা জুড়ে এরা বিস্তৃত। বিগত কয়েক দশক ধরে এদের সংখ্যা ক্রমেই কমছে, তবে আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটিকে সংরক্ষিত ঘোষণা করা হয় নি।

## বিস্তৃতি ও উপপ্রজাতি

দাগিলেজ গাছআঁচড়া বিশ শতকে চট্টগ্রাম বিভাগে পাওয়া গিয়েছিল বলে একটি তথ্য রয়েছে। এছাড়া ভারত, পাকিস্তান, নেপাল, আফগানিস্তান, মায়ানমার, কাজাখস্তান, কিরগিজিস্তান, উজবেকিস্তান, চীন, তাজিকিস্তান ও তুর্কমেনিস্তান এদের মূল আবাস। এ প্রজাতিটির মোট চারটি উপপ্রজাতির সন্ধান পাওয়া গেছে। এরা হল:

# *C. h. taeniura* (Severtsov, 1873) - পূর্ব উজবেকিস্তান, পশ্চিম কিরগিজিস্তান, দক্ষিণ-পূর্ব তুর্কমেনিস্তান, পশ্চিম তাজিকিস্তান ও উত্তর আফগানিস্তানের পাহাড়ী অঞ্চল।
# *C. h. himalayana* (Vigors, 1832) - পূর্ব আফগানিস্তান, উত্তর পাকিস্তান ও পূর্বে হিমালয় থেকে পশ্চিমে নেপাল পর্যন্ত বিস্তৃত। সম্ভবত বাংলাদেশেও আছে।
# *C. h. yunnanensis* (Sharpe, 1902) - দক্ষিণ চীন ও উত্তর মায়ানমার।
# *C. h. ripponi* (Kinnear, 1929) - দক্ষিণ-পশ্চিম মায়ানমার।

## তথ্যসূত্র

## বহিঃসংযোগ
* Oriental Bird Club , দাগিলেজ গাছআঁচড়ার আরও চিত্র।

বিষয়শ্রেণী:এশিয়ার পাখি
বিষয়শ্রেণী:মধ্য এশিয়ার পাখি
বিষয়শ্রেণী:বাংলাদেশের পাখি
বিষয়শ্রেণী:ভারতের পাখি
বিষয়শ্রেণী:পাকিস্তানের পাখি
বিষয়শ্রেণী:নেপালের পাখি
বিষয়শ্রেণী:চীনের পাখি
বিষয়শ্রেণী:কিরগিজস্তানের পাখি
বিষয়শ্রেণী:উজবেকিস্তানের পাখি
বিষয়শ্রেণী:আফগানিস্তানের পাখি
বিষয়শ্রেণী:তাজিকিস্তানের পাখি
বিষয়শ্রেণী:তুর্কমেনিস্তানের পাখি
বিষয়শ্রেণী:কাজাখস্তানের পাখি
বিষয়শ্রেণী:সের্থিয়া
বিষয়শ্রেণী:১৮৩২-এ বর্ণিত পাখি
বিষয়শ্রেণী:উত্তর ভারতের পাখি
বিষয়শ্রেণী:মিয়ানমারের পাখি
ওয়ালেস রেখা

[থাম্ব|ডান|300px|ওয়ালেস রেখা অস্ট্রেলীয় ও [দক্ষিণ-পূর্ব এশিয়া|দক্ষিণ-পূর্ব এশিয়ার প্রাণীবৈচিত্র্যকে স্পষ্টভাবে পৃথক করেছে। সর্বশেষ বরফ যুগের সময় ভূমি যতদূর পর্যন্ত বিস্তৃত ছিল তা ধূসর করে দেখানো হয়েছে। বালি ও লম্বক দ্বীপের মধ্যবর্তী গভীর সমুদ্র (লম্বক প্রণালী) একটি প্রাকৃতিক প্রতিবন্ধক হিসেবে কাজ করেছে। যার ফলে এক অঞ্চলের প্রাণীরা অন্য অঞ্চলে অবাধে বিচরণ করতে পারে নি; দু'টি ভিন্ন প্রাণীভৌগোলিক অঞ্চলে সীমাবদ্ধ থেকেছে।]]

**ওয়ালেস রেখা** ইন্দোনেশিয়ার মাঝ বরাবর একটি অদৃশ্য সীমারেখা। এ সীমারেখাটি দুটি সম্পূর্ণ আলাদা প্রাণীভৌগোলিক অঞ্চলকে পৃথক করেছে। ১৮৬০ সালে ব্রিটিশ প্রকৃতি বিজ্ঞানী আলফ্রেড রাসেল ওয়ালেস সর্বপ্রথম এ রেখার ধারণা দেন। আর রেখাটিকে ১৮৬৪ সালে *ওয়ালেস রেখা* হিসেবে সর্বপ্রথম উল্লেখ করেন টমাস হেনরি হাক্সলি। রেখাটির মাধ্যমে প্রাণীভূগোলের ভিত্তিতে এশিয়া ও অস্ট্রেলিয়াকে তিনি এশিয়া ও ওয়ালেসিয়া নামে দু'টি পৃথক ভাগে বিভক্ত করেন। এ রেখার পশ্চিমাংশের প্রাণীগুলো এশীয় প্রাণীদের সাথে ঘনিষ্ঠভাবে সম্পর্কযুক্ত আর পূর্বাংশের প্রাণীগুলো এশীয় ও অস্ট্রেলীয় প্রাণীদের একটি মিশ্র রূপ। আলফ্রেড রাসেল ওয়ালেস ঊনবিংশ শতাব্দীতে তার পূর্ব ভারতীয় দ্বীপপুঞ্জ ভ্রমণকালে এই স্পষ্ট বিভাজনটি বুঝতে পারেন, সেকারণে তার নামেই রেখাটির নামকরণ করা হয়।

ওয়ালেস রেখাটি ভারত মহাসাগরের লম্বক প্রণালীর (বালি ও লম্বক দ্বীপের মধ্যবর্তী প্রণালী) মধ্যে দিয়ে উত্তরে মাকাসার প্রণালীর (বোর্নিও ও সেলিবিসের মাঝের প্রণালী) মধ্যে দিয়ে অগ্রসর হয়ে পূর্বে বাঁক নিয়ে ফিলিপাইন সাগরের মিন্দানাও দ্বীপের দক্ষিণ দিয়ে চলে গেছে। বালি আর লম্বক দ্বীপের মধ্যবর্তী দূরত্ব খুবই কম, প্রায় ২২ মাইল (৩৫ কিলোমিটার)। কয়েক প্রজাতির বাদুড়, ইঁদুরজাতীয় প্রাণী আর কাঁকড়াভোজী বানর ছাড়া এই দুই দ্বীপের স্তন্যপায়ী প্রাণীদের মধ্যে কোন মিল লক্ষ করা যায় না। পাখিরা এই রেখার উপর দিয়ে চলাফেরা করলেও তারা সাধারণত এক দ্বীপ থেকে অন্য দ্বীপে যায় না; একটি নির্দিষ্ট সীমারেখা মেনে চলে এবং এ সীমারেখা প্রায় স্থায়ী। দ্বীপ দুইটির মধ্যে দূরত্ব কম হলেও তাদের জীবসম্ভার সম্পূর্ণ ভিন্ন। ওয়ালেস রেখার দুই পাশে প্রাণীদের মধ্যে বিভিন্নতা দেখা গেলেও উদ্ভিদসমূহের মধ্যে কোন বিভিন্নতা লক্ষ করা যায় না।

## তথ্যসূত্র

## বহিঃসংযোগ
* Too Many Lines; The Limits of the Oriental and Australian Zoogeographic Regions George Gaylord Simpson, Proceedings of the American Philosophical Society, Vol. 121, No. 2 (Apr. 29, 1977), pp.&nbsp;107–120
* Wallacea Research Group
* Map of Wallace's, Weber's and Lydekker's lines

বিষয়শ্রেণী:জীবভূবিদ্যা
বিষয়শ্রেণী:ইন্দোনেশিয়ার বাস্তু অঞ্চল
বিষয়শ্রেণী:ইন্দোনেশিয়ার প্রাকৃতিক ইতিহাস
বিষয়শ্রেণী:ইন্দোমালায়া ইকোজোন বোটা
বিষয়শ্রেণী:অস্ট্রালেশিয়ান ইকোজোন বোটা
-
বিষয়শ্রেণী:সেলেবেস সাগর
বিষয়শ্রেণী:জীবভূগোল
রামানুজনের জাদু বর্গ

একটি n×n মেট্রিক্স যার উপাদানগুলো অঋণাত্মক পূর্ণসংখ্যা, যাদের সারি, স্তম্ভ এবং কর্ণ বরাবর সংখাগুলোর সমষ্টি একটি নির্ধারিত পূর্ণসংখ্যা। যেমন: 3×3 আকারের একটি যাদুবর্গ,

এ যাদুবর্গের যাদু সমষ্টি 15. এখানে, 8+1+6=15, 3+5+7=15, 4+9+2=15. আবার8+3+4=15, 8+5+2=15, 4+5+6=15
গণিতবিদ শ্রীনিবাস রামানুজন এ সম্পর্কিত একটি সুত্র প্রদান করেন।

## যাদুবর্গ সম্পর্কিত রামানুজনের সূত্র:
গণিতবিদ শ্রীনিবাস রামানুজন 3×3 যাদুবর্গের জন্য একটি সুত্র অবিষ্কার করেন। এ সুত্র অনুযায়ী যেকোনো 3×3 যাদুবর্গকে নিম্নলিখিত ফরম্যাটে লেখা যায়,

যেখানে, A,B,C সমান্তর ধারাভূক্ত পদ এবং P,Q,R অপর একটি সমান্তর ধারাভূক্ত পদ। যেমন:

এখানে (A,B,C)=(1,3,2) এবং (P,Q,R)=(0,6,3)

### রামানুজনের যাদুবর্গ
রামানুজনের যাদুবর্গ হল,

যেখানে, P,Q,R একই অনুপাত বজায় রাখবে। এখানে দেখা যাচ্ছে, প্রত্যেক (P,Q,R) এমন একটি যাদুবর্গ (magic square) উৎপন্ন করে যাদের যাদুসমষ্টি (magic sum) হবে 3(P+Q+R)

## তথ্যসূত্র


বিষয়শ্রেণী:সংখ্যাতত্ত্ব
হলুদ চিতা

**হলুদ চিতা** (বৈজ্ঞানিক নাম:*Phalanta phalantha phalantha*) Nymphalidae পরিবারভুক্ত গাঢ় হলুদ ও কালো রঙের প্রজাপতি। এই প্রজাপতির ডানার রং ও কারুকাজ চিতাবাঘের দেহের মতো বলে এদের চিতাবাঘ বা চিতাও বলে।

## আকার
প্রসারিত অবস্থায় হলুদ চিতার ডানার আকার ৫০-৬০মিলি মিটার দৈর্ঘ্যের হয়।

## উপপ্রজাতি
প্রজাপতিটির উপপ্রজাতি সাব-সাহারান আফ্রিকা এবং দক্ষিণ এশিয়ায় (বাংলাদেশ, শ্রীলঙ্কা ও মিয়ানমারসহ) পাওয়া যায়।
**Phalanta phalantha phalantha*
**Phalanta phalantha luzonica* Fruhstofer (Philippines)
**Phalanta phalantha columbina* (Cramer)  (southern China, Hainan and possibly Taiwan)
**Phalanta phalantha araca* (Waterhouse & Lyell, 1914) (Darwin)
**Phalanta phalantha aethiopica* (Rothschild & Jordan, 1903) (Madagascar, Seychelles, Aldabra, Comoro, Tropical Africa)
**Phalanta phalantha granti* (Rothschild & Jordan, 1903) (Socotra Island)

## বিস্তার
সাধারণত এই জাতীয় প্রজাপতিটি একটু খোলামেলা অঞ্চলে দেখা পাওয়া যায়। ভারতের সর্বত্র, নেপাল, শ্রীলঙ্কা, বালুচিস্তান, মায়ানমার, মালয়েশিয়া, ফিলিপিনস থেকে জাপান এবং আফ্রিকাতে এদের দেখা মেলে।

## আচরণ
এই প্রজাপতিগুলিকে রৌদ্রের মধ্যে ছোট ছোট ঝোপেঝাড়ে অথবা অনেকসময় উঁচু গাছের মাথায় আঁকাবাঁকা পথ ধরে উড়াউড়ি করতে দেখা যায়। এরা দ্রুতবেগে উড়তে থাকে তবে যখন বসে থাকে তখন দ্রুতবেগে ডানাদুটি উপর এবং নীচ করতে থাকে। এই ডানার উপর নীচ করার গতি মন্থর হয়, যখন এরা এদের পছন্দের ফুলে বসে মধু পান করে।

## বৈশিষ্ট্য
### ডিম
হলুদ চিতার ডিম উজ্জ্বল হলুদ বর্ণের এবং গম্বুজাকার হয়। এরা পত্রমুকুলে বা পাতার নিচের পিঠে ডিম পাড়ে। 
### শূককীট
শূককীটগুলি লম্বাটে এবং কালচে বাদামি বা কালো রঙের হয়। ত্বকে একটা তৈলাক্ত ভাব থাকে এবং গোটা শরীরে কাঁটা কাঁটা থাকে।  
#### আহার্য উদ্ভিদ
এই শূককীট বৈঁচি Flacourtia indica,ও Flacourtia এবং তাদের সমগোত্রীয় কিছু Flacourtia montana, Xylosma গোত্রের Xylosma longifolium গাছের পাতার রসালো অংশ আহার করে।
### মূককীট
মূককীটের রঙ খয়েরি হয়। এদের উদর ও বক্ষে এবং পিঠের দিকে এক্সার গোল চ্যাপ্টা ফলক দেখা যায়।

## জীবনচক্র

File:Egg laying position of Phalanta phalantha (Drury, 1773) – Common Leopard on Flacourtia sp.jpg
File:Phalantha p egg1 sec.jpg |ডিম
File:Phalantha p larva sec.jpg |লার্ভা
File:Common Leopard (Phalanta phalantha) mating with newly imerged butterfly in Hyderabad, AP W IMG 9390.jpg|mating with newly emerged butterfly from pupa in Hyderabad, India. 
File:Common Leopard (Phalanta phalantha) mating with newly imerged butterfly in Hyderabad, AP W IMG 9385.jpg|mating with newly emerged butterfly from pupa in Hyderabad, India. 


## চিত্রশালা

File:Common Leopard (Phalanta phalantha) mud-puddling W IMG 9355.jpg|Mud-puddling at Ananthagiri Hills, in Ranga Reddy district of Andhra Pradesh, India.
File:Common Leopard (Phalanta phalantha) mud-puddling W IMG 9349.jpg|Mud-puddling at Ananthagiri Hills
File:Common Leopard (Phalanta phalantha) trying to mate with dead butterfly in Vanasthalipuram, Hyderabad, AP W IMG 9376.jpg|trying to mate with dead butterfly in Hyderabad, India
File:Phalantha_phalantha.png|হলুদ চিতার পূর্ণ চিত্র।


## তথ্যসূত্র

## বহিঃসংযোগ

বিষয়শ্রেণী:পশ্চিমবঙ্গে প্রাপ্ত নিমফ্যালিডি গোত্রের প্রজাপতি
বিষয়শ্রেণী:ভারতের প্রজাপতি
বিষয়শ্রেণী:১৭৭৩-এ বর্ণিত প্রজাপতি
বিষয়শ্রেণী:এশিয়ার প্রজাপতি
বিষয়শ্রেণী:সিঙ্গাপুরের প্রজাপতি
বাংলা রাঙাচ্যাগা

**বাংলা রাঙাচ্যাগা** (বৈজ্ঞানিক নাম: *Rostratula benghalensis*) বা **রঙ্গিলা চ্যাগা** Rostratulidae (রস্ট্রাটুলিডি) গোত্র বা পরিবারের অন্তর্গত *[[Rostratula]]* (রস্ট্রাটুলা) গণের অন্তর্গত এক প্রজাতির পানিকাটা পাখি। বাংলা রাঙাচ্যাগার বৈজ্ঞানিক নামের অর্থ *বাংলার বৃহচ্চঞ্চু* (গ্রিক: লাতিন: *rostratus* = বৃহচ্চঞ্চু, *benghalensis* = বাংলার)। পাখিটি বাংলাদেশ, ভারত ছাড়াও এশিয়া ও আফ্রিকার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ২ কোটি ৩৪ লক্ষ বর্গ কিলোমিটার। বিগত কয়েক দশক ধরে এদের সংখ্যা ক্রমেই কমছে, তবে আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত। বিশ্বে পূর্ণবয়স্ক রাঙাচ্যাগার সংখ্যা অনুমানিক ৩১,০০০-১০,০০,০০০টি।

পূর্বে এ প্রজাতির অস্ট্রেলীয় সদস্যগুলোকে একই প্রজাতিভূক্ত মনে করা হত। বিভিন্ন শারীরবৃত্তিক বৈশিষ্ট্য ও পার্থক্যের ভিত্তিতে ২০০৮ সালে এ সদস্যদের *Rostratula australis* বা অস্ট্রেলীয় রাঙাচ্যাগা নামে নতুন আরেকটি প্রজাতির মর্যাদা দেওয়া হয়েছে।
thumb|পুরুষ বাংলা রাঙাচ্যাগা

## বিবরণ
## আচরণ ও খাদ্যাভ্যাস

## প্রজনন
## প্রতিরক্ষা
## তথ্যসূত্র

বিষয়শ্রেণী:রস্ট্রাটুলা
বিষয়শ্রেণী:এশিয়ার পাখি
বিষয়শ্রেণী:আফ্রিকার পাখি
বিষয়শ্রেণী:বাংলাদেশের পাখি
বিষয়শ্রেণী:ভারতের পাখি
বিষয়শ্রেণী:১৭৫৮-এ বর্ণিত পাখি
বিষয়শ্রেণী:দক্ষিণ এশিয়ার পাখি
বিষয়শ্রেণী:দক্ষিণ-পূর্ব এশিয়ার পাখি
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
জামুই জেলা

থাম্ব|নলডাঙ্গা প্রাসাদ, লাট্টু পাহাড়, সিমুলতলা
**জামুই জেলা** হল ভারতের বিহার রাজ্যের ৩৮টি জেলার অন্যতম। ১৯৯১ সালের ২১ ফেব্রুয়ারি মুঙ্গের জেলা ভেঙে এই জেলা গঠিত হয়। এই জেলাটি বর্তমানে মাওবাদী-উপদ্রুত জেলা।

জামুই জেলার আয়তন ; যা ইন্দোনেশিয়ার ইয়ামদেনা দ্বীপের সমান। ২০০৬ সালে ভারত সরকারের পঞ্চায়েতি রাজ মন্ত্রক দেশের যে ২৫০টি জেলাকে সর্বাধিক অনগ্রসর ঘোষণা করে, জামুই জেলা তার মধ্যে একটি। এই জেলা অনগ্রসর অঞ্চল অনুদান তহবিল কর্মসূচির অধীনে অনুদান পেয়ে থাকে।

## জনপরিসংখ্যান
২০১১ সালের জনগণনা অনুসারে, জামুই জেলার জনসংখ্যা ১,৭৫৬,০৭৮; যা গাম্বিয়া রাষ্ট্র বা মার্কিন যুক্তরাষ্ট্রের নেব্রাস্কা রাজ্যের সমান। জনসংখ্যার হিসেবে, ভারতে এই জেলার স্থান ২৭৩তম। জেলার জনঘনত্ব  , দশকীয় বৃদ্ধির হার ২০০১-১১ দশকে ২৫.৫৪%, লিঙ্গানুপাতের হার প্রতি ১০০০ পুরুষে ৯২১ জন নারী, সাক্ষরতার হার ৬২.১৬%.
## পরিবহণ
জামুই রেল স্টেশন হল পূর্ব মধ্য রেলের দানাপুর বিভাগের একটি গুরুত্বপূর্ণ স্টেশন। এই লাইনটি হাওড়া-দিল্লি মেন লাইনের মুঘলসরাই-পাটনা রুটের মাধ্যমে ভারতের মহানগরগুলির সঙ্গে যুক্ত। গ্র্যান্ড ট্রাঙ্ক রোড এই লাইন বরাবর প্রসারিত।
## প্রাণী ও উদ্ভিদ
১৯৮৭ সালে জামুই জেলায় নাগি দাম বন্যপ্রাণী অভয়ারণ্য স্থাপিত হয়। এই অভয়ারণ্যের আয়তন । ওই বছরই নাকতি দাম বন্যপ্রাণী অভয়ারণ্য স্থাপিত হয়। এই অভয়ারণ্যের আয়তন ।

## পাদটীকা

## বহিঃসংযোগ

* Jamui Information Portal

বিষয়শ্রেণী:বিহারের জেলা
বিষয়শ্রেণী:জামুই জেলা
বিষয়শ্রেণী:১৯৯১-এ বিহারে প্রতিষ্ঠিত
লাইফহাউস (ব্যান্ড)

**লাইফহাউস** একটি মার্কিন গানের ব্যান্ড। এক যুগেরও বেশি সময় ধরে ব্যান্ডটি বিভিন্ন গান গেয়ে জনপ্রিয়তা ধরে রেখেছে।

## ইতিহাস
১৯৯৬ সালে যুক্তরাষ্ট্রের লস অ্যাঞ্জেলেসে জেসন ওয়েড, তার প্রতিবেশী বেইজিস্ট সার্জিও অ্যান্ড্রেভ ও জন ডিফ পামার মিলে ব্লিস নামের একটা গানের দল গঠন করেন। এই ব্লিস পরবর্তী সময়ে লাইফহাউসে রূপান্তরিত হয়। ব্লিসে থাকাকালে তারা স্থানীয় অনেক স্কুল-কলেজে গান পরিবেশন করেন। পরবর্তী সময়ে কলিন হেইডেন ও অ্যারন লর্ড তাদের সঙ্গে যুক্ত হন।

অতি দ্রুত রন এনিয়েলো নামের এক প্রযোজকের কানে ব্লিস ব্যান্ডের নাম যায়। তিনি তাদের জুড কোলের সঙ্গে পরিচয় করিয়ে দেন যিনি আবার ব্যান্ডটিকে পরিচয় করান ড্রিমওয়ার্কস রেকর্ডসের সঙ্গে। তাদের অর্থায়নে ১৯৯৮ সালে ব্লিসের প্রথম ডেমো গান করা হয়। এর মধ্যে কিছু রেকর্ড মিলিয়ে পরবর্তী সময়ে ডিফস লাকি ডে ইপি বের করা হয়। পরে ব্লিসের কনসার্টেই মূলত ইপি বিক্রি হয়ে যায়।

## লাইফহাউস
২০০৩ সালে ব্লিস তাদের নাম পরিবর্তন করে ‘লাইফহাউস’ রাখে। লাইফহাউস নামটি বেছে নেওয়ার কারণ হিসেবে ব্যান্ডের সদস্যরা বলেন, তারা একসঙ্গে গান বা ব্যক্তিগতভাবে গান করেন নিজেদের জীবন অথবা অন্য কারও জীবন নিয়ে কথা বলতে। এ কারণেই জীবনের গান নিয়ে তারা নিজেদের লাইফহাউস বলে ঘোষণা করেন। লাইফহাউস ২০০১ সালে অত্যন্ত জনপ্রিয় গান ‘হ্যাঙ্গিং বাই অ্যা মোমেন্ট’ বের করে, যা সে সময় বিলবোর্ডের শীর্ষ ১০০ গানের মধ্যে দ্বিতীয় স্থান দখল করে। এখন পর্যন্ত তাদের অ্যালবাম পাঁচ মিলিয়নের বেশি বিক্রি হয়।

## বর্তমান সদস্যরা
* জেসন ওয়েড—লিড ভোকাল, রিদম গিটার (১৯৯৯ থেকে বর্তমান)
* রিক উলস্তেনহুম—ড্রামস পারকাশন (২০০০ থেকে বর্তমান)
* ব্রাইস সোডারবার্গ—বেইজ গিটার (২০০৪ থেকে বর্তমান)
* বেন ক্যারি—লিড গিটার (২০০৯ থেকে বর্তমান)

## অ্যালবাম
* ডিফস লাকি ডে (ব্লিস নামে)-১৯৯৯
* নো নেম কেস-২০০০
* স্টানলি ক্লাইম্বফল-২০০২
* লাইফহাউস-২০০৫
* হু উই আর-২০০৭
* স্মোক অ্যান্ড মিরর-২০১০
* আলমেরিয়া-২০১২

## তথ্যসূত্র

## বহিঃসংযোগ

* 
* 

বিষয়শ্রেণী:মিউজিকাল কোরটেটস
বিষয়শ্রেণী:লস অ্যাঞ্জেলেসের সঙ্গীত দল
বিষয়শ্রেণী:আমেরিকান পোস্ট-গ্রানজ মিউজিকাল গ্রুপ
বিষয়শ্রেণী:১৯৯৯-তে প্রতিষ্ঠিত মিউজিকাল গ্রুপ
বিষয়শ্রেণী:ড্রিমওয়ার্কস রেকর্ডসের শিল্পী
বিষয়শ্রেণী:সাঙ্গীতিক কুয়োটেট
বিষয়শ্রেণী:মার্কিন সঙ্গীত ত্রয়ী
বিষয়শ্রেণী:গেফেন রেকর্ডসের শিল্পী
বিষয়শ্রেণী:ইন্টারস্কোপ রেকর্ডসের শিল্পী
ফল আউট বয় (ব্যান্ড)

**ফল আউট বয়** একটি মার্কিন গানের ব্যান্ড। অত্যন্ত জনপ্রিয় রক গানের এই দল গান গেয়ে তাদের জনপ্রিয়তা ধরে রেখেছে।

## ইতিহাস
২০০১ সালে আমেরিকায় ফল আউট বয়ের জন্ম হয়। পিট ওয়েন্টজ ও জো ট্রোমান ছিলেন দলটির দুই প্রতিষ্ঠাতা সদস্য। তারা আগেও বেশ কিছু হার্ডকোর পাঙ্ক দলে বাজিয়েছেন। পরবর্তী সময়ে ট্রোমান একটি স্থানীয় বইয়ের দোকানে প্যাট্রিক স্টাম্পের সঙ্গে পরিচিত হন। স্টাম্প তাঁদের সঙ্গে ড্রামস বাজানোর আগ্রহ প্রকাশ করেন। তবে পরবর্তী সময়ে স্টাম্পের অসাধারণ গানের গলা শুনে তাঁকে আর ড্রামার হিসেবে না নিয়ে ভোকাল হিসেবেই নেওয়া হয়। ড্রামার হিসেবে প্রথমে বেন রোজ যোগ দেন। তিনি কিছুদিন পর দল ত্যাগ করেন। তার স্থলে অ্যান্ডি হার্লি যোগ দেন। এই চারজন এখন পর্যন্ত একসঙ্গে আছেন।

## ফল আউট বয়
দলটি তাদের প্রথম দুটি কনসার্ট করে কোনো নাম ছাড়াই। দ্বিতীয় কনসার্টের শেষে তারা দর্শকদের কাছ থেকে তাদের দলের নাম কী হতে পারে, তা জানতে চায়। তখন দর্শকদের মধ্য থেকে একজন ‘ফল আউট বয়’ নামটি প্রস্তাব করেন। ফল আউট বয় হলো ‘দ্য সিম্পসন্স’ নামক অ্যানিমেশন সিরিজের একটি চরিত্রের নাম। ২০০২ সালে দলটি তাদের প্রথম ডেমো নিজেরাই বের করে। একই বছর ২৮ মে তারা প্রজেক্ট রকেট নামক আরেক দলের সঙ্গে যৌথ ইপি বের করে। আপরাইজিং রেকর্ডস থেকে তা বের হয়।

## সাফল্য
ফল আউট বয় তাদের সাফল্য দেখা শুরু করে ২০০৫ সালের অ্যালবাম ফ্রম আন্ডার দ্য কর্ক ট্রি বের হওয়ার পর থেকে। এটা ছিল তাদের দ্বিতীয় অ্যালবাম। ২০০৩ সালে বের হওয়া তাদের প্রথম অ্যালবাম টেক দিস টু ইয়োর গ্রেভ-এর পরবর্তী অংশ হিসেবে দ্বিতীয় অ্যালবামটি বের হয়েছিল। দ্বিতীয় অ্যালবামটি অনেক পুরস্কার জয় করে ডাবল প্লাটিনাম হিসেবে স্বীকৃত হয়। শুধু আমেরিকাতেই ওই অ্যালবাম ২ দশমিক ৭ মিলিয়ন কপির বেশি বিক্রি হয়েছিল। এর পর থেকে দলটিকে আর পেছনে ফিরে তাকাতে হয়নি। একে একে পাঁচটি সফল অ্যালবাম বের করে তারা শ্রোতাদের মনে স্থায়ী আসন করে নেয়; যদিও তাদের কার্যক্রম ২০১০-১২ পর্যন্ত স্থগিত ছিল, তারা ২০১৩ সালে নতুন অ্যালবাম নিয়ে প্রত্যাবর্তন করেছে।

## সদস্যরা
* প্যাট্রিক স্টাম্প—লিড ভোকালস (২০০১-বর্তমান), গিটারস (২০০৩-বর্তমান)
* পিট ওয়েন্টজ—বেজ, ব্যাকিং ভোকালস (২০০১-বর্তমান)
* জো ট্রোমান—গিটার, ব্যাকিং ভোকালস (২০০১-বর্তমান)
* অ্যান্ডি হার্লি—ড্রামস, পারকাশন (২০০৩-বর্তমান)

## অ্যালবাম
* টেক দিস টু ইয়োর গ্রেভ (২০০৩)
* ফ্রম আন্ডার দ্য কর্ক ট্রি (২০০৫)
* ইনফিনিটি অন হাই (২০০৭)
* ফোলি আ ডুক্স (২০০৮)
* সেভ রক অ্যান্ড রোল (২০১৩)

## তথ্যসূত্র

## বহিঃসংযোগ

* অফিসিয়াল ওয়েবসাইট
* Patrick Stump official website

বিষয়শ্রেণী:ফল আউট বয়
বিষয়শ্রেণী:শিকাগো, ইলিনয় থেকে মিউজিকাল গ্রুপ
বিষয়শ্রেণী:আমেরিকান পপ পাঙ্ক মিউজিকাল গ্রুপ
বিষয়শ্রেণী:আমেরিকান পপ রক মিউজিক গ্রুপ
বিষয়শ্রেণী:১৯৯৯-তে প্রতিষ্ঠিত মিউজিকাল গ্রুপ
বিষয়শ্রেণী:২০০১-তে ইলিনয়ে প্রতিষ্ঠান
বিষয়শ্রেণী:মিউজিকাল কোরটেটস
বিষয়শ্রেণী:২০১৩-এ পুনঃপ্রতিষ্ঠিত সঙ্গীত দল
বিষয়শ্রেণী:সাঙ্গীতিক কুয়োটেট
ক্লিন্ট ম্যাককে

**ক্লিনটন জেমস "ক্লিন্ট" ম্যাককে** (; জন্ম: ২২ ফেব্রুয়ারি, ১৯৮৩) ভিক্টোরিয়া প্রদেশে জন্মগ্রহণকারী অস্ট্রেলিয়ার ক্রিকেটার। বর্তমানে তিনি অস্ট্রেলিয়া জাতীয় ক্রিকেট দলের পক্ষ হয়ে একদিনের আন্তর্জাতিক এবং টেস্ট ক্রিকেট পর্যায়ে খেলছেন। দলে তিনি মূলতঃ ডানহাতি ফাস্ট-মিডিয়াম বোলারের ভূমিকায় অবতীর্ণ হন। ঘরোয়া প্রথম-শ্রেণীর ক্রিকেটে ভিক্টোরিয়ান বুশর‌্যাঞ্জার্স দলে খেলে থাকেন **ক্লিন্ট ম্যাককে**।

## খেলোয়াড়ী জীবন
নভেম্বর, ২০০৬ সালে ভিক্টোরিয়ার পক্ষে অভিষেক ঘটে। ভিক্টোরিয়া দ্বিতীয় একাদশের পক্ষে ৬/৩৪ লাভ করায় একদিনের দলে খেলার সুযোগ পান। এমসিজিতে তাসমানিয়ার বিপক্ষে প্রথম খেলেন।

অস্ট্রেলিয়ার প্রধান বোলারদের আঘাতজনিত অনুপস্থিতির কারণে ৫ নভেম্বর, ২০০৯ তারিখে ভারতের বিপক্ষে একদিনের আন্তর্জাতিক ক্রিকেটে অভিষেক ঘটে তার। মেলবোর্ন ক্রিকেট গ্রাউন্ডে ৫ ফেব্রুয়ারি, ২০১২ তারিখে অনুষ্ঠিত খেলায় ২০ রানের বিনিময়ে ৪ উইকেট নিয়ে ভারতের বিরুদ্ধে ৬৫ রানে বিজয়ী হতে দলকে সহায়তা করেন। এছাড়াও, ২০১২ সালের কমনওয়েলথ ব্যাংক ত্রি-দেশীয় সিরিজে অস্ট্রেলিয়ার শিরোপা জয়েও তার ভূমিকা অপরিসীম ছিল। অ্যাডিলেড ওভালে অনুষ্ঠিত খেলায় শ্রীলঙ্কার ৫জন খেলোয়াড়কে আউট করেন ম্যাককে।

ডিসেম্বর, ২০০৯ তারিখে পার্থে অনুষ্ঠিত টেস্টে ওয়েস্ট ইন্ডিজের বিরুদ্ধে অভিষিক্ত হন। ২১ মে, ২০১০ তারিখে ইয়র্কশায়ার দলের দ্বিতীয় বিদেশী খেলোয়াড় হিসেবে দক্ষিণ আফ্রিকার হার্শেল গিবসের সাথে তিনিও অংশীদার হন। ৯ জানুয়ারি, ২০১১ তারিখে আইপিএলে মুম্বাই ইন্ডিয়ান্স দলে $১১০,০০০ মার্কিন ডলারের বিনিময়ে বিক্রিত হন।

## সাফল্যগাঁথা
১৪ সেপ্টেম্বর, ২০১৩ তারিখে ইংল্যান্ড সফরে কার্ডিফের সলেক স্টেডিয়ামে অনুষ্ঠিত ৪র্থ একদিনের আন্তর্জাতিকে স্বাগতিক ইংল্যান্ডের ইনিংসের প্রথম তিন ব্যাটসম্যান কেভিন পিটারসন, জোনাথন ট্রট এবং জো রুটকে আউট করে হ্যাট্রিক করেন।

## তথ্যসূত্র

## আরও দেখুন
* জর্জ বেইলি
* সিডনি থান্ডার
* আইসিসি প্লেয়ার র‌্যাঙ্কিং
* অস্ট্রেলিয়া জাতীয় ক্রিকেট দল
* ২০১৩ অস্ট্রেলিয়া ক্রিকেট দলের ইংল্যান্ড সফর
* ২০১৩ আইসিসি চ্যাম্পিয়ন্স ট্রফি দলের তালিকা
* একদিনের আন্তর্জাতিক ক্রিকেটে হ্যাট্রিকের তালিকা

## বহিঃসংযোগ

*
*

বিষয়শ্রেণী:১৯৮৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:অস্ট্রেলিয়ার একদিনের আন্তর্জাতিক ক্রিকেটার
বিষয়শ্রেণী:অস্ট্রেলিয়ার টুয়েন্টি২০ আন্তর্জাতিক ক্রিকেটার
বিষয়শ্রেণী:ইয়র্কশায়ারের ক্রিকেটার
বিষয়শ্রেণী:একদিনের আন্তর্জাতিকে হ্যাট্রিক লাভকারী
বিষয়শ্রেণী:ভিক্টোরিয়ার ক্রিকেটার
বিষয়শ্রেণী:মেলবোর্ন থেকে আগত ক্রিকেটার
বিষয়শ্রেণী:মেলবোর্ন স্টার্সের ক্রিকেটার
বিষয়শ্রেণী:মুম্বই ইন্ডিয়ান্সের ক্রিকেটার
বিষয়শ্রেণী:লিচেস্টারশায়ারের ক্রিকেটার
বিষয়শ্রেণী:সিডনি থান্ডারের ক্রিকেটার
বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
ক্রিস মরিস

**ক্রিস্টোফার হেনরি মরিস** (; জন্ম: ৩০ এপ্রিল, ১৯৮৭) ট্রান্সভাল প্রদেশে জন্মগ্রহণকারী দক্ষিণ আফ্রিকার আন্তর্জাতিক ক্রিকেটার। দক্ষিণ আফ্রিকা দলে তিনি মূলত ডানহাতি ফাস্ট-মিডিয়াম বোলারের ভূমিকায় অবতীর্ণ হয়েছেন। এছাড়াও তিনি নিচের সারির ব্যাটসম্যানরূপে দলে গুরুত্বপূর্ণ অবদান রাখেন যার স্ট্রাইক রেট ১৭৫-এরও বেশি। প্রথম-শ্রেণীর ক্রিকেট ও লিস্ট এ ক্রিকেটে হাইভেল্ড লায়ন্স দলের হয়ে খেলেন। এছাড়াও, ইন্ডিয়ান প্রিমিয়ার লিগে রাজস্থান রয়্যালসের প্রতিনিধিত্ব করছেন **ক্রিস মরিস**।

## খেলোয়াড়ী জীবন
২১ ডিসেম্বর, ২০১২ তারিখে নিউজিল্যান্ড দলের বিপক্ষে টুয়েন্টি২০ আন্তর্জাতিকে অভিষেক ঘটে মরিসের। ১৯ রানের বিনিময়ে ২ উইকেট নেয়ার পর আঘাতজনিত কারণে মাঠ ত্যাগ করতে বাধ্য হন তিনি।
পাকিস্তানের বিরুদ্ধে অনুষ্ঠিত ২০১৩ সালের আইসিসি চ্যাম্পিয়ন্স ট্রফি প্রতিযোগিতার মাধ্যমে ১০ জুন তারিখে একদিনের আন্তর্জাতিক ক্রিকেট খেলায় অভিষেক হয় তার।

## ঘরোয়া ক্রিকেট
২০১৩ সালের ইন্ডিয়ান প্রিমিয়ার লিগের নিলামে $৬২৫,০০০ ডলারের বিনিময়ে চেন্নাই সুপার কিংস দলে অন্তর্ভুক্ত হন। ২০১৪ সালে হাঁটুর গোড়ালীতে অস্ত্রোপচার করেন। সুস্থ হবার পর ২০১৪-১৫ মৌসুমে জোহানেসবার্গের লায়ন্স দলের সাথে খেলতে নামেন। ২০১৫ সালের আইপিএল নিলামে রাজস্থান রয়্যালস কর্তৃপক্ষ তাকে দলে অন্তর্ভুক্ত করেন। ১০ এপ্রিল, ২০১৫ তারিখে কিংস ইলাভেন পাঞ্জাবের বিপক্ষে তার অভিষেক হয়।

## তথ্যসূত্র

## আরও দেখুন
* ফাফ দু প্লেসিস
* ২০১৩ আইসিসি চ্যাম্পিয়ন্স ট্রফি
* দক্ষিণ আফ্রিকা জাতীয় ক্রিকেট দল

## বহিঃসংযোগ
* 

বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দক্ষিণ আফ্রিকার একদিনের আন্তর্জাতিক ক্রিকেটার
বিষয়শ্রেণী:দক্ষিণ আফ্রিকার টুয়েন্টি২০ আন্তর্জাতিক ক্রিকেটার
বিষয়শ্রেণী:চেন্নাই সুপার কিংসের ক্রিকেটার
বিষয়শ্রেণী:রাজস্থান রয়্যালসের ক্রিকেটার
বিষয়শ্রেণী:দিল্লি ক্যাপিটালসের ক্রিকেটার
বিষয়শ্রেণী:টাইটান্সের ক্রিকেটার
বিষয়শ্রেণী:নর্থ ওয়েস্টের ক্রিকেটার
বিষয়শ্রেণী:লায়ন্সের ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেটার
বিষয়শ্রেণী:প্রিটোরিয়া থেকে আগত ক্রিকেটার‎
বিষয়শ্রেণী:ব্রিটিশ বংশোদ্ভূত দক্ষিণ আফ্রিকান ব্যক্তি
বিষয়শ্রেণী:২০১৯ ক্রিকেট বিশ্বকাপের ক্রিকেটার
বিষয়শ্রেণী:সারের ক্রিকেটার
বিষয়শ্রেণী:হ্যাম্পশায়ারের ক্রিকেটার
বিষয়শ্রেণী:সিডনি থান্ডারের ক্রিকেটার
বিষয়শ্রেণী:রয়্যাল চ্যালেঞ্জার্স বেঙ্গালুরুর ক্রিকেটার
এশীয় তালবাতাসি

**এশীয় তালবাতাসি** (বৈজ্ঞানিক নাম: *Cyphiurus Balasiensis*) বাতাসি প্রজাতির পাখি। তালগাছের জীবনের কারণে, প্রচলিত নাম ‘তালবাতাসি’। ‘আদম পাখি’ বা ‘আদম সুরত’ নামেও অনেক জায়গায় পরিচিত। এরা শহরের কেন্দ্রস্থলে তালজাতীয় গাছের পাতার ভেতরে থাকে ও বাসা করে। মাটিতে নামতে পারে না ও বসতে পারে না, তাই বাসার উপকরণ সংগ্রহ করে উড়ে উড়ে।

## বাসা
বাতাসিদের জীবন মূলত তালগাছকেন্দ্রিক। তালগাছের ঝুলন্ত পাতার ভেতরে বাসা করে। বাসাটা দেখতে হয় অনেকটা কোন্ আইসক্রিমের আকৃতির বা অতি সরু লম্বাটে চায়ের কাপের মত যার তলার দিকটা চাপা। বাসার বাইরের দিকে এরা নিজেদের শরীরের পালক বা কুড়িয়ে আনা অন্য কোনো পাখি বা মুরগির ফুলপালক নিজেদের মুখের আঠালো লালা দিয়েসেঁটে দেয়। বাসা লম্বায় নয় সেন্টিমিটার, ওজন চার থেকে সাত গ্রাম। গভীরতা চার-পাঁচ সেন্টিমিটার। গড় বেড় ১২ সেন্টিমিটার।

## স্বভাব
এরা দিনের প্রায় পুরো সময়টাই উড়ে উড়ে আনন্দ করে এবং খেলায় মাতে। খুবই আমুদে পাখি এরা। সব সময়ই গান গেয়ে চলে। আকাশে এরা দলবদ্ধভাবে নানা রকম খেলায় মাতে।

## আকার
মেয়ে ও পুরুষ পাখি দেখতে একই রকম। এক নজরে ঘোলাটে বাদামি পাখি। ঠিক ডানার উপরিভাগ ঘন বাদামি। গলা-বুক-পেট ও ডানার তলা চকচকে বাদামি। চ্যাপ্টা ধরনের ছোট মাথা। ঠোঁট ও পা কালো। পায়ের নখ কাঁটার মতো ধারালো। শরীরের মাপ ১৩ সেন্টিমিটার। নলাকার লম্বাটে শরীর এদের। দুই পাখা মেললে ধনুকের মতো মনে হয়। উড়ার সময় সুন্দর ভাবে লেজ দোলায়। এরা দ্রুত উড়তে পারে ও হঠাৎ দিক বদল করতে পারে।

## প্রজনন
স্বামী-স্ত্রী দুজনে মিলে বাসা করে। ডিম হয় দু-তিনটি। ডিম টিকটিকির ডিমের সমান, তবে লম্বাটে। দুটি ডিমের ওজন দুই থেকে চার গ্রাম। রং সাদা। দুজনে মিলে পালা করে তা দেয়। ডিম ফোটে ১৬-১৯ দিনে। তালগাছ কম হলে অসুবিধা হয় এদের।

## গ্যালারি

File:Asian Palm Swift (Cypsiurus balasiensis) Pondicherry India Apr 2011.jpg|এশীয় তালবাতাসি ভারতের পুদুচেরির একটি রিসর্টে সমুদ্র সৈকতের উপরে উড়ছে
File:Asian Palm Swift (Cypsiurus balasiensis) Pondicherry India Apr 2011 b.jpg|এশীয় তালবাতাসি উপরের দিকে


## তথ্যসূত্র

বিষয়শ্রেণী:এশিয়ার পাখি
বিষয়শ্রেণী:ভারতের পাখি
বিষয়শ্রেণী:বাংলাদেশের পাখি
বিষয়শ্রেণী:নেপালের পাখি
বিষয়শ্রেণী:শ্রীলঙ্কার পাখি
বিষয়শ্রেণী:ভুটানের পাখি
বিষয়শ্রেণী:১৮২৯-এ বর্ণিত পাখি
বিষয়শ্রেণী:দক্ষিণ এশিয়ার পাখি
বিষয়শ্রেণী:দক্ষিণ-পূর্ব এশিয়ার পাখি
বিষয়শ্রেণী:জন অ্যাডওয়ার্ড গ্রে কর্তৃক নামকরণকৃত ট্যাক্সা
শেখ মনসুর

**শেখ আল-মনসুর** (১৭৩২ – ১৭৯৪) একজন চেচেন নেতা। ১৮শ শতাব্দীতে ককেসাস অঞ্চলে ক্যাথেরিন দ্য গ্রেট পরিচালিত সাম্রাজ্যবাদী আগ্রাসনের বিরুদ্ধে সংঘটিত সংগ্রামে তিনি নেতৃত্ব দেন। চেচেন জনগণের কাছে তিনি একজন জাতীয় বীর হিসেবে বিবেচিত হন।

## জীবনী
সানজা নদীর নিকটবর্তী আউল অঞ্চলে শেখ মনসুর জন্মগ্রহণ করেন। তাকে উশুরমা নাম দেয়া হয়। পরবর্তীতে তিনি শেখ মনসুর নামে পরিচিত হয়ে উঠেন। দাগেস্তানে নকশবন্দিয়া সুফি তরিকায় শিক্ষা লাভের পর তিনি চেচনিয়ায় ফিরে আসেন।

১৭৮৪ সালে শেখ মনসুর উত্তর ককেশাসে রুশ আগ্রাসনের ব্যাপারে ক্ষুব্ধ হয়ে উঠেন। তিনি রাশিয়ার বিরুদ্ধে জিহাদ ঘোষণা করেন। চেচেন জনগণকে তিনি বেশ কিছু পৌত্তলিক প্রথা বাদ দিতে এবং একই সাথে ধূমপান বন্ধ করা ও ইসলামি শরিয়া আইন অনুসরণ করে প্রথাগত আইন বাদ দিতে নির্দেশ দেন। তিনি ইসলামি ঐক্য ধরে রাখতে বলেন। তবে প্রাচীন প্রথা, রীতির অধীনে বাস করা লোকদের মধ্যে একাজ সহজ ছিল না। দাগেস্তানের মত চেচনিয়ায়, বিশেষত পার্বত্য অঞ্চলগুলোতে ইসলামি ঐতিহ্য শক্ত অবস্থানে ছিল না। এরপরও তার জিহাদের ডাক বিভিন্ন গোত্রের মধ্যে একতা বন্ধনের একটি প্রচেষ্টা ছিল।

১৭৮৫ সালে শেখ মনসুর ও তার যোদ্ধারা সানজার যুদ্ধে অগ্রসরমান একটি রুশ সেনাদলকে পরাজিত করেন। রুশ কমান্ডার কর্নেল পিয়েরিসহ ৬০০ এরও বেশি সৈন্য এই যুদ্ধ মারা যায়। এরপর শেখ মনসুর প্রতিরোধ যোদ্ধাদের নিয়ে দাগেস্তান থেকে কাবরাডা অগ্রসর হন। তার অধিকাংশ যোদ্ধারাই দাগেস্তানি এবং চেচেন বংশোদ্ভূত ছিল। ১৭৮৫ এর ডিসেম্বর পর্যন্ত তাদের সংখ্যা ১২০০০ এ পৌছায়। রুশ অঞ্চলে প্রবেশের চেষ্টা করার সময় তিনি পরাজয়ের সম্মুখীন হন ফলে তার কিযলায়ার দুর্গ দখলের চেষ্টা ব্যর্থ হয়।

এরপর রুশ জনগণ তাদের বসতিগুলোর প্রতিরোধ ক্ষমতা মজবুত করে তোলে। রুশ সম্রাজ্ঞী ক্যাথরিন দ্য গ্রেট তার সৈন্যবাহিনীকে জর্জিয়া থেকে তেরেক নদীর দিকে সরিয়া আনেন। ১৭৮৬ সালে রুশ সৈন্যরা নবনির্মিত ভ্লাদিকাভকাজ দুর্গ ত্যাগ করে চলে আসে। ১৮০৩ সাল পর্যন্ত এ দুর্গ তারা নিজেদের আয়ত্তে আনতে সক্ষম হয়নি। ১৭৮৭-১৭৯১ সময়কালে রুশ-তুর্কি যুদ্ধ চলাকালিন সময় শেখ মনসুর আদিগেয়া চলে যান। রুশদের বিরুদ্ধে লড়াইয়ে তিনি আদিগ ও নোগাই জনগণকে নেতৃত্ব দেন। কিন্তু তারা বেশ কয়েকবার পরাজিত হয়।

১৭৯১ সালের জুন শেখ মনসুর কৃষ্ণ সাগরের তীরবর্তী অঞ্চলে আনাপার তুর্কি দুর্গ থেকে গ্রেপ্তার হন। এরপর তাকে সাংক্‌ত পিতেরবুর্গ আনা হয়। তিনি যাবজ্জীবন কারাদন্ডে দণ্ডিত হন। ১৭৯৪ সালের এপ্রিলে তিনি শ্লিসেলবার্গ দুর্গে মৃত্যুবরণ করেন।

## আরো দেখুন
* ককেশীয় ইমামত
* ককেশীয় যুদ্ধ

## তথ্যসূত্র

বিষয়শ্রেণী:১৭৪৩-এ জন্ম
বিষয়শ্রেণী:১৭৯৪-এ মৃত্যু
বিষয়শ্রেণী:ককেশাস
বিষয়শ্রেণী:চেচেন মানুষ
বিষয়শ্রেণী:চেচেন রাজনীতিবিদ
বিষয়শ্রেণী:চেচেন যুদ্ধবাজ
বিষয়শ্রেণী:মুসলিম জেনারেল
বিষয়শ্রেণী:চেচেন যুদ্ধের মানুষ
বিষয়শ্রেণী:সুফি ধর্মীয় নেতা
বিষয়শ্রেণী:সুন্নি ইমাম
বিষয়শ্রেণী:সুন্নি সুফি
বিষয়শ্রেণী:১৭৩২-এ জন্ম
সাকা হাফং

**সাকা হাফং** বাংলাদেশের একটি পাহাড়চূড়া। চূড়াটিকে অনেক সময় বাংলাদেশের সর্বোচ্চ বিন্দু হিসেবে বিবেচনা করা হয়। এর উচ্চতা ১,০৫২ মিটার (৩,৪৫১ ফুট)। বাংলাদেশ-মায়ানমার সীমান্তে চূড়াটি অবস্থিত।

আনুষ্ঠানিকভাবে ত্লাংময়কে বাংলাদেশের সর্বোচ্চ চূড়া হিসেবে ঘোষণা করা হয়নি।  সাম্প্রতিক তথ্য-উপাত্তের ভিত্তিতে সরকারি ভাবে তাজিংডং বাংলাদেশের সর্বোচ্চ চূড়া স্বীকৃত। 
**সাকা হাফং**
চূড়াটি ২০০৫ সালে সর্বপ্রথম আরোহণ করেন ইংরেজ পর্বতারোহী জিং ফুলেন। সেসময় তিনি চূড়াটির উচ্চতা নির্ণয় করেন ১,০৬৪ মিটার আর অবস্থান দেখান 21°47′11″উ. 92°36′36″পূ./21.78639°উ. 92.61°পূ.। তার দেখানো এ অবস্থান রাশিয়া নির্মিত ভৌগোলিক মানচিত্রে এর অবস্থানের সাথে হুবহু মিলে যায়। ২০০৭ সালে প্রথম বাংলাদেশী দল ত্লাংময় আরোহণ করেন। ইয়াহিয়া খানের নেতৃত্বে সেই দলে ছিলেন দেশের এভারেস্ট আরোহণকারী পর্বতারোহী সজল খালেদ। ২০১১ খ্রিষ্টাব্দে দুটি অভিযাত্রিক দল সাকা হাফং-এর উচ্চতা নির্ণয় করেন ৩,৪৮৮ ও ৩,৪৬১ ফুট। বাংলাদেশের স্বীকৃত সর্বোচ্চ চূড়া তাজিংডং (৩১৯৮ ফুট)।

## তথ্যসূত্র

বিষয়শ্রেণী:বাংলাদেশের পর্বত
বিষয়শ্রেণী:বান্দরবান জেলা
বিষয়শ্রেণী:বাংলাদেশ–মিয়ানমার সীমান্ত
বিষয়শ্রেণী:এশিয়ার আন্তর্জাতিক পর্বত
কলিন ইনগ্রাম

**কলিন আলেকজান্ডার ইনগ্রাম** (; জন্ম: ৩ জুলাই, ১৯৮৫) কেপ প্রদেশে জন্মগ্রহণকারী দক্ষিণ আফ্রিকা দলের আন্তর্জাতিক ক্রিকেটার। দক্ষিণ আফ্রিকা দলের অন্যতম সদস্য তিনি।

দলের অন্যতম ব্যাটিং স্তম্ভ তিনি। ২০০৪ সালে বাংলাদেশে অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে খেলেছিলেন **কলিন ইনগ্রাম**। বর্তমানে তিনি ওয়ারিয়র্স দলের পক্ষ হয়ে ঘরোয়া ক্রিকেটে খেলছেন।

## প্রারম্ভিক জীবন
চৌদ্দ বছর বয়সে দলে অভিষিক্ত হয়ে উচ্চ বিদ্যালয়ের সময়কালে খেলেছেন। এরপর ইস্টার্ন কেপের উডরিজ কলেজে অধ্যয়নকালীন তিনি সেরা ক্রিকেটার ছিলেন। কলেজের পাঁচ বছরের তিন বছরই দলকে নেতৃত্ব দিয়েছেন। প্রাদেশিক ক্রিকেটে ইস্টার্ন প্রভিন্স দলে খেলেন। এছাড়াও, দক্ষিণ আফ্রিকান স্কুল টিমে খেলার জন্যও নির্বাচিত হয়েছিলেন। ২০০৪ সালে ফ্রি স্টেট বিশ্ববিদ্যালয়ের শিক্ষা বৃত্তি লাভ করেন। ঐ সময়েও সফলভাবে বিশ্ববিদ্যালয়ের দলে খেলেছেন।

ইস্টার্ন কেপে খেলার সময়ই ইনগ্রামের উজ্জ্বল প্রতিভার স্ফূরণ ঘটতে শুরু করে। ব্যাটিংয়ে উদ্বোধন করতে নেমে আক্রমণাত্মক ভঙ্গীমায় খেলেন। কলম্বোয় অনুষ্ঠিত ত্রি-দেশীয় সিরিজে পাকিস্তান এ দলের বিপক্ষে ১১১ বলে ৮৫ রান করেন।

## খেলোয়াড়ী জীবন
২০১০ সালে সফরকারী জিম্বাবুয়ে দলের বিপক্ষে টুয়েন্টি২০ আন্তর্জাতিকে অভিষেক ঘটে ইনগ্রামের। দুই খেলায় তিনি মাত্র ৩ ও ১২ রান করলেও তার দল উভয় খেলাতেই বিজয়ী হয়েছিল। এরপর একদিনের আন্তর্জাতিকে অভিষিক্ত হয়ে বিশ্বের ৬ষ্ঠ ও প্রথম দক্ষিণ আফ্রিকান হিসেবে অভিষেকে সেঞ্চুরি করে সবিশেষ কৃতিত্ব দেখান।

## তথ্যসূত্র

## আরও দেখুন
* ফাফ দু প্লেসিস
* দক্ষিণ আফ্রিকা জাতীয় ক্রিকেট দল
* ২০১৩ আইসিসি চ্যাম্পিয়ন্স ট্রফি দলের তালিকা

## বহিঃসংযোগ
* 
* 

বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০১১ ক্রিকেট বিশ্বকাপের ক্রিকেটার
বিষয়শ্রেণী:অ্যাডিলেড স্ট্রাইকার্সের ক্রিকেটার
বিষয়শ্রেণী:ইস্টার্ন প্রভিন্সের ক্রিকেটার
বিষয়শ্রেণী:ইসলামাবাদ ইউনাইটেডের ক্রিকেটার
বিষয়শ্রেণী:একদিনের আন্তর্জাতিক ক্রিকেট অভিষেকে সেঞ্চুরি করা ক্রিকেটার
বিষয়শ্রেণী:ওয়ারিয়র্সের ক্রিকেটার
বিষয়শ্রেণী:কোলপ্যাকের ক্রিকেটার
বিষয়শ্রেণী:কাবুল জোয়ানানের ক্রিকেটার
বিষয়শ্রেণী:করাচি কিংসের ক্রিকেটার
বিষয়শ্রেণী:গকেবেরহা থেকে আগত ক্রিকেটার
বিষয়শ্রেণী:গ্ল্যামারগনের ক্রিকেটার
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার একদিনের আন্তর্জাতিক ক্রিকেটার
বিষয়শ্রেণী:দক্ষিণ আফ্রিকার টুয়েন্টি২০ আন্তর্জাতিক ক্রিকেটার
বিষয়শ্রেণী:দিল্লি ক্যাপিটালসের ক্রিকেটার
বিষয়শ্রেণী:ফ্রি স্টেটের ক্রিকেটার
বিষয়শ্রেণী:ব্রিটিশ বংশোদ্ভূত দক্ষিণ আফ্রিকান ব্যক্তি
বিষয়শ্রেণী:হোবার্ট হারিকেন্সের ক্রিকেটার
বিষয়শ্রেণী:সমারসেটের ক্রিকেটার
বিষয়শ্রেণী:প্রিটোরিয়া ক্যাপিটালসের ক্রিকেটার
বিষয়শ্রেণী:ত্রিনবাগো নাইট রাইডার্সের ক্রিকেটার
বিষয়শ্রেণী:গায়ানা আমাজন ওয়ারিয়র্সের ক্রিকেটার
বিষয়শ্রেণী:এমআই কেপ টাউনের ক্রিকেটার
.এএফ

**.এএফ** () আফগানিস্তানের জন্য ইন্টারনেট প্রদত্ত কাউন্ট্রি কোড টপ লেভেল ডোমেইন ও রাষ্ট্রীয় সংকেত এবং ডোমেইন সাফিক্স। ডোমেইন নিবন্ধন বিভিন্ন বিষয়শ্রেণীর উপর ভিত্তি করে সরাসরি দ্বিতীয় ও তৃতীয় লেভেল থেকে দেওয়া হয়। দ্বিতীয় লেভেল সবার জন্য উন্মুক্ত কিন্তু নিবন্ধনের খরচ অনেক বেশি।

## বহিঃসংযোগ
* IANA .af whois information 
* AFGNIC official site

বিষয়শ্রেণী:কান্ট্রি কোড টপ-লেভেল ডোমেইন
বিষয়শ্রেণী:ইউরোপীয় জাতীয় টপ লেভেল ডোমেইন রেজিষ্ট্রি সদস্যদের কাউন্সিল
.এই

**.এই (.ae)** হল সংযুক্ত আরব আমিরাতের কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এর নিয়ন্ত্রক সংস্থা এইডিএ যা সংযুক্ত আরব আমিরাত টেলিকমিউনিকেশন রেগুলেটরি কর্তৃপক্ষের একটি অংশ।

## স্বীকৃত নিবন্ধনকারী
২০ অক্টোবর, ২০১০ পর্যন্ত ১৬টি স্বীকৃত নিবন্ধনকারী রয়েছে।

* ইউএইনিক/এটিসালাট
* ডিইউ
* এসিও
* এই ইন্সট্রা
* মার্ক মনিটর
* আইপি মিরর
* ইন্টার.নেট
* এইসার্ভার
* ইন্টারনেটওয়ার্ক
* সিপিএস-ডেটএসসিস্টেম
* সেফ নেইমস
* ১২৩ ডোমেইন
* কনসালটিক্স
* ইন্টারনেটএক্স
* ১০১ডোমেইন
* দুরাক

## তথ্যসূত্র

## বহিঃসংযোগ
* .ae Domain Administration (.aeDA)
* whois service for .ae
* list of .ae accredited registrars
* UAEnic, the former delegate of .ae.
* IANA .ae whois information 
* UAE seeking to be the first country to use Arabic script in domain names
* www.domainer.ae - .ae domain auctions and aftermarket site

বিষয়শ্রেণী:কান্ট্রি কোড টপ-লেভেল ডোমেইন
.এজি

**.এজি** এন্টিগুয়া ও বার্মোডার জন্য ইন্টারনেট প্রদত্ত রাষ্ট্রীয় সংকেত এবং ডোমেইন সাফিক্স।

## দ্বিতীয় ও তৃতীয় স্তরের নিবন্ধন
নিবন্ধন শুরু হয় সরাসরি দ্বিতীয় লেভেল অথবা তৃতীয় লেভেল থেকে .কম.এজি, .ওআরজি.এজি, .নেট.এজি, অথবা .এনওএম.এজি থেকে। কে নিবন্ধন করতে পারবে ও কে পারবেনা এমন ধরাবাধা কোন নীতিমালা নেই।

## তথ্যসূত্র

## বহিঃসংযোগ
* List of .AG Registrars
* IANA .ag whois information 

বিষয়শ্রেণী:কান্ট্রি কোড টপ-লেভেল ডোমেইন
.এআই

**.এই** হল অ্যাঙ্গোলার জন্য কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এটি সরাসরি অ্যাঙ্গোলার সারকার নিয়ন্ত্রণ করে থাকে।

## দ্বিতীয় ও তৃতীয় স্তরে নিবন্ধন
অফ.এআই, কম.এআই, নেট.এআই এবং ওআরজিএআই ব্শ্বিব্যপী অণুমিত কিন্তু ব্যবহার সীমিত। সেপ্টেম্বর ১৫, ২০০৯ থেকে দ্বিতীয় স্তরের নিবন্ধন সাড়া বিশ্বের যে কারো জন্য উন্মক্ত।

হুইজ.এআই এর নিবন্ধিত ব্যবহারকারী হতে হলে $১০০ ইউএসডি ফি দিতে হয়। প্রতি দুই বছর পর পর ডোমেইন নামের জন্য $১০০ ডলার করে দিতে হয়। আবেদন সাধারনত ঠিকানা ফ্যাক্স ও ক্রেডিট কার্ডের তথ্য নিশ্চিত হওয়ার পর সফল বলে গণ্য করা হয়। টাকা জমা দেওয়ার পর আবেদন প্রক্রিয়া সফল হতে তিন মাস সময় লাগে।

## অ্যাঙ্গোলার বাইরে ব্যবহার
কৃত্রিম বুদ্ধিমত্তা (এআই) প্রসারিত হওয়ার ফলে কিছু কিছু কম্পানি আর্টিফিসিয়াল ইন্টিলিজেন্স সফ্টয়্যার প্রকাশ করার জন্য ডোমেইন নামের জন্য আবেদন করে থাকে। এর একটি উদাহরণ হল, টেম্পো এআই “স্মার্ট ক্যালেন্ডার” যার প্রধান ডোমেইন হল টেম্পো.এআই।

## তথ্যসূত্র

## বহিঃসংযোগ
* IANA .ai whois information 
* old .ai NIC page
* .ai domain registration and whois page
* website of Tempo AI, an artificial intelligence application using .ai

বিষয়শ্রেণী:কান্ট্রি কোড টপ-লেভেল ডোমেইন
পিট্টা (গণ)

**পিট্টা** (*Pitta*) Pittidae (পিটিডি) গোত্রের অন্তর্গত একটি গণ। মোট ১৫টি প্রজাতি এ গণের অন্তর্ভুক্ত। আফ্রিকা, দক্ষিণ এশিয়া, পূর্ব এশিয়া, দক্ষিণ-পূর্ব এশিয়া, নিউগিনি, সলোমন দ্বীপপুঞ্জ ও অস্ট্রেলিয়া জুড়ে এরা বিস্তৃত। পূর্বে এ গণটিকে এর গোত্রের একমাত্র গণ হিসেবে গণ্য করা হত। পরবর্তীতে ২০০৬ সালে বৈজ্ঞানিক গবেষণার ভিত্তিতে এ গণটি ভেঙে নতুন দু'টি গণ *[[হাইড্রর্নিস]]* ও *[[ইরিথ্রোপিট্টা]]*-এর সৃষ্টি হয়। এ তিনটি গণের সব সদস্যই শুমচা নামে পরিচিত।

## প্রজাতিসমূহ

* খয়েরিমাথা শুমচা, *Pitta sordida*
* ধলাবুক শুমচা, *Pitta maxima*
* Superb Pitta, *Pitta superba*
* নীলবুক শুমচা, *Pitta steerii*
* সুলা শুমচা, *Pitta dohertyi*
* আফ্রিকান শুমচা, *Pitta angolensis*
* সবুজবুক শুমচা, *Pitta reichenowi*
* দেশি শুমচা, *Pitta brachyura*
* পরী শুমচা, *Pitta nympha*
* নীলডানা শুমচা, *Pitta moluccensis*
* প্যারা শুমচা, *Pitta megarhyncha*
* Elegant Pitta, *Pitta elegans*
* Noisy Pitta, *Pitta versicolor*
* কালোমুখী শুমচা, *Pitta anerythra*
* রংধনু শুমচা, *Pitta iris*

## তথ্যসূত্র

*
বিষয়শ্রেণী:পাখির গণ
গোলাম মোস্তফা খান (বীর বিক্রম)

*একই নামের অন্যান্য ব্যক্তিবর্গের জন্য দেখুন [[গোলাম মোস্তফা খান (দ্ব্যর্থতা নিরসন)]]।*

**গোলাম মোস্তফা খান** (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। 

## জন্ম ও শিক্ষাজীবন
গোলাম মোস্তফা খানের পৈতৃক বাড়ি ব্রাহ্মণবাড়িয়া জেলার কসবা উপজেলার কুটি গ্রামে। তার বাবার নাম গোলাম পাঞ্জত আলী এবং মায়ের নাম রাহেলা খাতুন। তার স্ত্রীর নাম জ্যোস্না বেগম। তাঁদের পাঁচ মেয়ে, দুই ছেলে।

## কর্মজীবন
পাকিস্তান সেনাবাহিনীর মেডিকেল কোরে চাকুরি করতেন গোলাম মোস্তফা খান। তিনি কর্মরত ছিলেন পাকিস্তানে। ১৯৭০ সালের শেষ থেকে ছুটিতে ছিলেন। মার্চ মাসের মাঝামাঝি ছুটি শেষ হওয়ার পর পাকিস্তানে যাওয়ার অপেক্ষায় ঢাকা সেনানিবাসের ট্রানজিট ক্যাম্পে ছিলেন। ২৫ মার্চের পর আটক করা হয় তাকে। কিছুদিন পর পাকিস্তান সেনা কর্তৃপক্ষ তাকেসহ আটক আরও অনেক বাঙালি সেনাদের ট্রেনযোগে রংপুর সেনানিবাসে পাঠায়। পথিমধ্যে এক স্টেশনে ট্রেন বিরতি দিলে তিনিসহ কয়েকজন প্রহরারত পাকিস্তানি সেনাদের ফাঁকি দিয়ে পালিয়ে যান। পরে জামালপুর সীমান্ত দিয়ে ভারতে গিয়ে মুক্তিযুদ্ধে যোগ দেন। তিনি মুক্তিবাহিনীর ‘জেড’ ফোর্সে অন্তর্ভুক্ত হন।

## মুক্তিযুদ্ধে ভূমিকা
১৯৭১ সালের ৩১ জুলাই ভারত-বাংলাদেশ সীমান্তে জামালপুর জেলার বকশিগঞ্জ উপজেলার অন্তর্গত কামালপুর এলাকায় ছিল পাকিস্তান সেনাবাহিনীর শক্ত ঘাঁটি। সেখানে চারপাশে ছিল বাংকার। কাঁটাতার দিয়ে ঘেরা ছিল ঘাঁটি। বিছানো ছিল অসংখ্য মাইন ও বুবিট্র্যাপ। এ ছাড়া কয়েকটি গাছের ওপরে ছিল পর্যবেক্ষণ পোস্ট। বৃষ্টি আর ঘোর অন্ধকারের মধ্যে গোলাম মোস্তফা খানসহ মুক্তিযোদ্ধারা আক্রমণের প্রস্তুতি নেন। তারা ছিলেন দুটি দল (কোম্পানি) এবং কয়েকটি উপদলে (প্লাটুন ও সেকশন) বিভক্ত। তাঁদের লক্ষ্য ছিল পাকিস্তান সেনাবাহিনীর সীমান্তঘাঁটি আক্রমণ করে সেখান থেকে তাদের উচ্ছেদ করা।
গোলাম মোস্তফারা নিঃশব্দে এফইউপিতে (ফর্মি আপ প্লেস) সমবেত হন। এর একটু দূরেই ছিল পাকিস্তান সেনাবাহিনীর ঘাঁটি। তাঁদের সমন্বিত আক্রমণে পাকিস্তান সেনাবাহিনীর অগ্রবর্তী প্রতিরক্ষায় ফাটল ধরে। এর পর পাকিস্তানিরা দ্বিতীয় প্রতিরক্ষা লাইনের শেলপ্রুফ বাংকারে অবস্থান নিয়ে মুক্তিযোদ্ধাদের ওপর ব্যাপক গোলাবর্ষণ শুরু করে। পাকিস্তান সেনাবাহিনীর দ্বিতীয় প্রতিরক্ষা লাইনের বাইরে একটি গাছের ওপর ছিল তাদের সুরক্ষিত গোপন পর্যবেক্ষণ পোস্ট। সেখান থেকে দু-তিন পাকিস্তানি সেনা মুক্তিযোদ্ধাদের অবস্থান সম্পর্কে বাংকারে খবর পাঠায়। তাদের দেওয়া তথ্যের ভিত্তিতে পাকিস্তানিরা গোলাবর্ষণ শুরু করে। এটা গোলাম মোস্তফা খানসহ মুক্তিযোদ্ধারা প্রথমে বুঝতে না পারলেও তাঁদের এক সহযোদ্ধা সেটি দেখতে পেয়ে তাকে জানান। গোলাম মোস্তফা খানের কাছে ছিল এলএমজি। তিনি এলএমজি নিয়ে হামাগুড়ি দিয়ে পর্যবেক্ষণ পোস্টের কাছে যান এবং আক্রমণ করেন। তার এলএমজির ব্রাশফায়ারে পর্যবেক্ষণ পোস্ট ধ্বংস ও পাকিস্তানি সেনারা নিহত হয়। এর ফলে পাকিস্তান সেনাবাহিনীর পাল্টা আক্রমণের তীব্রতা কমে যায়। সেদিন যুদ্ধে মুক্তিযোদ্ধারা পাকিস্তান সেনাবাহিনীর দুর্ভেদ্য প্রতিবন্ধকতা সাহসিকতার সঙ্গে পার হয়ে মূল প্রতিরক্ষায় ঢুকে যান। গোলাম মোস্তফা খানের অনেক সহযোদ্ধা মাইন ও গুলির আঘাতে মাটিতে লুটিয়ে পড়েন। 

## পুরস্কার ও সম্মাননা
* বীর বিক্রম

## তথ্যসূত্র

## বহি:সংযোগ

বিষয়শ্রেণী:জীবিত ব্যক্তি
বিষয়শ্রেণী:বীর বিক্রম
.এএল

**.এএল** হল আলবেনিয়ার কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। আলবেনিয়ার ইলেক্ট্রনিক ও পোস্টাল যোগাযোগ কর্তৃপক্ষ (একেইপি) এটি নিয়ন্ত্রণ করে থাকে। শুধু আলবেনিয়ার নাগরিক ও আলবেনিয়া ভিত্তিক কম্পানি গুলো .এএল ডোমেইন নাম নিবন্ধনের সুযোগ পায়। বিদেশীরা বিভিন্ন প্রক্সি-রেজিস্ট্রার বা বিশ্বস্ত হোস্ট (যেমনঃ হোস্ট.এএল বা ডট.এএল) এর কাছ থেকে নিবন্ধনের সুযোগ পায়।

## দ্বিতীয় স্তরের নিবন্ধন
পূর্বে সরাসরি .এএল এর অধীনে অথবা সরাসরি দ্বিতীয় স্তরে নিবন্ধনের সুযোগ ছিলনা কিন্তু সরাসরি .এএল এর অধীনে কিছু ডোমেইন নাম ছিল যেমন, ইউনিটি.এএল (uniti.al), তিরানা.এএল (tirana.al), সোরোস.এএল (soros.al), ইউপিটিএএল (upt.al) ও ইনিমা.এএল (inima.al)।

## তৃতীয় স্তরে নিবন্ধন
তৃতীয় স্তরের নিবন্ধন সাধারণত দ্বিতীয় স্তরের অধীনে করা যায় কিন্তু স্রামপ্রতিক সময়ে সরাসরি .এএল এর অধীনে অনেক ডোমেইন নাম দেখা যায়।

## হুইজ সার্ভার
.এএল এর সরাসরি কোন হুইজ সার্ভার নেই। ডোমেইন নাম খালি আছে কিনা তা দেখার জন্য https://web.archive.org/web/20141028114412/http://www.akep.al/en/kerkoni-domain এই সাইটটি ব্যবহার করতে হয়।

## বহিঃসংযোগ
* IANA .al whois information 
* AKEP Official website of Registering Authority (AKEP)
* WebHost.al  .al domains registration service and proxy registrar.

বিষয়শ্রেণী:কান্ট্রি কোড টপ-লেভেল ডোমেইন
বিষয়শ্রেণী:ইউরোপীয় জাতীয় টপ লেভেল ডোমেইন রেজিষ্ট্রি সদস্যদের কাউন্সিল
লিঙ্কসিস

[thumb|A [802.11g wireless Linksys router]]
**লিঙ্কসিস** একটি হোম এবং স্মল অফিস নেটওয়ার্কিং পণ্যের ব্র্যান্ড। এটি ১৯৮৮ সালে প্রতিষ্ঠিত হয়। ২০০৩ সালে এটি সিসকো দ্বারা অধিকৃত হয়। ২০১৩ সালে সিসকো এটি বেলকিনের কাছে বিক্রি করে দেয়। লিঙ্কসিসের পণ্যের মধ্যে রয়েছে ব্রডব্যান্ড এবং ওয়্যারলেস রাউটার, ইথারনেট সুইচিং, ভিওআইপি সরঞ্জাম, ওয়্যারলেস ইন্টারনেট ভিডিও ক্যামেরা, নেটওয়ার্ক স্টোরেজ সিস্টেমস।

## ইতিহাস
ক্যালিফোর্নিয়ার আরভিনে ১৯৮৮ সালে লিঙ্কসিস প্রতিষ্ঠিত হয়। ১৯৯৯ সালে লিঙ্কসিস প্রথম ফাস্ট ইথারনেট পিসিএমসিআইএ কার্ড বাজারে আনে। ২০০০ সালে এটি প্রথম সিম্পল নেটওয়ার্ক ম্যানেজমেন্ট প্রটোকল এবং কোয়ালিটি অব সার্ভিস সহ ৮ পোর্টের রাউটার আনে।

## পণ্য
### রাউটার

### মডেম

### ইউএসবি ওয়্যারলেস

### পাওয়ারলাইন নেটওয়ার্ক অ্যাডাপ্টার

### নেটওয়ার্ক অ্যাটাচড স্টোরেজ

### নেটোয়ার্ক মিডিয়া হাব

### ভিওআইপি

## তথ্যসূত্র

বিষয়শ্রেণী:মার্কিন যুক্তরাষ্ট্রের নেটওয়ার্কিং কোম্পানি
বিষয়শ্রেণী:সিসকো সিস্টেম অধিগ্রহণ
বিষয়শ্রেণী:ভিডিওটেলিফোনি
বিষয়শ্রেণী:১৯৮৮-তে প্রতিষ্ঠিত কম্পিউটার কোম্পানি
বিষয়শ্রেণী:২০০৩-এর অধিগ্রহণ ও একত্রীকরণ
বিষয়শ্রেণী:রাউটার (কম্পিউটিং)
বিষয়শ্রেণী:তারহীন নেটওয়ার্কিং
বিষয়শ্রেণী:১৯৮৮-এ প্রতিষ্ঠিত কম্পিউটার কোম্পানি
বিষয়শ্রেণী:২০১৩-এর অধিগ্রহণ ও একত্রীকরণ
বিষয়শ্রেণী:মার্কিন যুক্তরাষ্ট্রের কম্পিউটার কোম্পানি
২জি

থাম্ব|২য় প্রজন্মের মোবাইল ফোন তা এখন পাওয়া দুষ্কর
**২জি** () দ্বিতীয় প্রজন্ম তারবিহীন নেটওয়ার্ক। এই ব্যবস্থাতে ডিজিটাল তারবিহীন মোবাইল যোগাযোগের ক্ষেত্রে প্রতি সেকেন্ডে ২৮'৮ কিলোবিট হারে তথ্য আদানপ্রদান সংক্রান্ত সেবা দেয়া সম্ভব হয়। ১৯৯১ সালে ফিনল্যান্ডের রেডিওলিনজা নামক একটি জিএসএম অপারেটর সর্বপ্রথম ব্যবসায়িক ভাবে এবং জিএসএম স্টেন্ডার্ডে ২ জি তারবিহীন নেটওয়ার্ক চালু করেছিল।  সেই সময়ে এধরনের প্রযুক্তি অন্যান্য প্রযুক্তি অপেক্ষা ২জি তিনটি দিক দিয়ে এগিয়েছিল। এ বাড়তি সুবিধাগুলো নিম্নরুপ:
* ২জি প্রযুক্তিতে ফোনে নিরাপদভাবে কথাবার্তা বলার জন্য সম্পূর্ণরূপে এনক্রিপশনের ব্যবস্থা ছিল।
* তরঙ্গ বর্ণালি ব্যবহারের ক্ষেত্রে ২জি অন্যান্য প্রযুক্তি অপেক্ষা অনেক বেশি কর্মদক্ষ ছিল।
* এবং ২জি এর মাধ্যমে এসএমএস এর মত বিভিন্ন রকম তথ্যও প্রেরণ করা যেত।

২জি চালু হওয়ার পূর্বের বিদ্যমান মোবাইল টেলিফোন সিস্টেমকে ইতিহাস হিসেবে ১জি উপাধি দেয়া হয়। ১জি নেটওয়ার্কে রেডিও সিগনাল ছিল অ্যানালগ অন্যদিকে ২জি নেটওয়ার্কে ব্যবহৃত হয়েছিল ডিজিটাল পদ্ধতি। তবে তখন উভয় নেটওয়ার্কই তখন রেডিও টাওয়ারের সাথে যোগাযোগের ক্ষেত্রে ডিজিটাল সিগনাল ব্যবহার করতো।

## ২জি প্রযুক্তি সমূহ
বহুবিধ এবং জটিল ব্যবহারের ধরনের উপর নির্ভর করে ২জি প্রযুক্তি সমূহকে দুটি ভাগ করা যায়। যথা-
* টিডিএমএ ভিত্তিক।
* সিডিএমএ ভিত্তিক।
নিম্নে প্রধান ২জি প্রযুক্তিগুলো তুলে ধরা হলো:
* জিএসএম (টিডিএমএ ভিত্তিক): এ প্রযুক্তির উৎপত্তিস্থান ইউরোপ হলেও মানুষ্য বসবাসযোগ্য ৬টি মহাদেশের প্রায় সকল দেশেই এ প্রযুক্তিটি ব্যবহৃত হয়ে থাকে। টিডিএমএ এর পূর্ণরুপ হল টাইম ডিভিশন মাল্টিপল অ্যাক্সেস। সারা বিশ্বের প্রায় ৮০% মোবাইল ব্যাবহারকারীই এ প্রযুক্তি ব্যবহার করে।
* সিডিএমএ ভিত্তিক: এ প্রযুক্তি আমেরিকা ও এশিয়ার অংশবিশেষে ব্যবহৃত হয়ে থাকে। সারা বিশ্বের প্রায় ১৭% মোবাইল ব্যবহারকারী এ প্রযুক্তি ব্যবহার করে। মেক্সিকো, অস্ট্রেলিয়া, ইন্ডিয়া, দক্ষিণ কোরিয়া সহ অনেক দেশের প্রায় এক ডজনেরও বেশি সংখ্যক সিডিএমএ অপারেটর জিএসএম এ রূপান্তরিত হয়ে গেছে।
* পিডিসি (টিডিএমএ ভিত্তিক): এ প্রযুক্তি শুধুমাত্র জাপানেই ব্যবহৃত হয়।
* আইডেন (টিডিএমএ ভিত্তিক): এ প্রযুক্তি শুধু যুক্তরাষ্ট্যের নেক্সটেল এবং কানাডার টেলাস মোবিলিটি কোম্পানি ব্যবহার করে থাকে।
* আইএস-১৩৬, ডি-এএমপিএস নামে পরিচিত এবং টিডিএমএ ভিত্তিক): একসময় এ প্রযুক্তি অ্যামেরিকাতে বিদ্যমান ছিল। কিন্তু অধিকাংশই এখন জিএসএম এ রূপান্তরিত হয়ে গেছে।

## আরো দেখুন
* মোবাইল রেডিও টেলিফোন, *০জি* হিসেবেও পরিচিত
* ১জি
* ৩জি
* ৪জি
* ২জি স্পেকট্রাম স্ক্যাম, ভারত

## তথ্যসূত্র

বিষয়শ্রেণী:সফটওয়্যার-সংজ্ঞায়িত রেডিও
বিষয়শ্রেণী:মোবাইল টেলিযোগাযোগ
বিষয়শ্রেণী:জাপানি উদ্ভাবন
বিষয়শ্রেণী:তারহীন যোগাযোগ ব্যবস্থা
বেলকিন

**বেলকিন ইন্টারন্যাশনাল, ইনকর্পোরেটেড** একটি কনজিউমার ইলেক্ট্রনিক্স নির্মাতা। এর পণ্যের মধ্যে রয়েছে রাউটার, সার্জ প্রোটেক্টর, নেটওয়ার্ক সুইচ, ইউএসবি এবং কম্পিউতার নেটওয়ার্ক হাব ক্যাবল, কেভিএম সুইচ প্রভৃতি। ২০১৩ সালে বেলকিন লিঙ্কসিসকে কিনে নেয়।

## ইতিহাস
১৯৮৩ সালে ক্যালিফোর্নিয়ায় বেলকিন প্রতিষ্ঠিত হয়।

## পণ্য
* রাউটার
* কেইস, এফএম ট্রান্সমিটার, চার্জার
* কেইস, কুলিং প্যাড, পাওয়ার অ্যাডাপ্টার
* কেভিএম সুইচ
* সার্জ প্রোটেক্টর

## তথ্যসূত্র

## বহি:সংযোগ

বিষয়শ্রেণী:তথ্য প্রযুক্তি কোম্পানি
বিষয়শ্রেণী:১৯৮৩-এ ক্যালিফোর্নিয়ায় প্রতিষ্ঠিত
বিষয়শ্রেণী:মার্কিন যুক্তরাষ্ট্রের নেটওয়ার্কিং কোম্পানি
বিষয়শ্রেণী:নেটওয়ার্কিং হার্ডওয়্যার কোম্পানি
বিষয়শ্রেণী:২০১৮-এর অধিগ্রহণ ও একত্রীকরণ
বিষয়শ্রেণী:মার্কিন যুক্তরাষ্ট্রের কম্পিউটার কোম্পানি
জাইদ বিন হুসাইন

**প্রিন্স জাইদ বিন হুসাইন** (আরবি : الأمير زيد بن الحسين ) (ফেব্রুয়ারি ২৮, ১৮৯৮ – অক্টোবর ১৮, ১৯৭০) ছিলেন আল-হাশিম রাজবংশের সদস্য। তিনি ১৯৫৮ সাল থেকে শুরু করে আমৃত্যু ইরাকের রাজপরিবারের প্রধান ছিলেন।

## জীবনী
প্রিন্স জাইদ ছিলেন হেজাজের বাদশাহ হুসাইন বিন আলী ও তার তৃতীয় স্ত্রী আদিলা খানুমের একমাত্র সন্তান। তিনি ঘালাতা সেরাই কলেজ, কনস্টান্টিনোপল কলেজ ও অক্সফোর্ডের বালিওল কলেজে শিক্ষালাভ করেন।

১৯১৬ – ১৯১৯ সময়কালে তিনি উত্তরাঞ্চলের আরব সেনাবাহিনীর কমান্ডার ছিলেন। ১৯১৮ সালে টমাস এডওয়ার্ড লরেন্স খন্ডিত সিরিয়ার বাদশাহ হিসেবে তার নাম প্রস্তাব করেন। ফরাসি শাসনের সময় তিনি ১৯২৩ সালে ইরাকি ক্যাভালরিতে দায়িত্বপ্রাপ্ত হন এবং কর্নেল হিসেবে পদোন্নতি পান।

জাইদ ১৯৩০ এর দশকে বার্লিন ও আঙ্কারায় এবং ১৯৫০ এর দশকে লন্ডনে ইরাকি রাষ্ট্রদূতের দায়িত্বপ্রাপ্ত হন।

জেনারেল মুহাম্মদ নজিব আর-রুবাই কর্তৃক দ্বিতীয় ফয়সালের হত্যাকাণ্ডের পর ১৯৫৮ সালের ১৪ জুলাই প্রিন্স জাইদ ইরাকের রাজ পরিবারের প্রধান হন। জাইদ ছিলেন দ্বিতীয় ফয়সালের পূর্বসূরি ও দাদা প্রথম ফয়সালের সৎভাই। জেনারেল নাজিব ইরাককে প্রজাতন্ত্র ঘোষণা করেন। অভ্যুত্থানের সময় জাইদ লন্ডনে রাষ্ট্রদূতের দায়িত্ব পালন করছিলেন এবং এরপর তিনি ও তার পরিবার লন্ডনে বসবাস করতে থাকেন।

প্রিন্স জাইদ ১৯৭০ সালের ১৮ অক্টোবর প্যারিসে মৃত্যুবরণ করেন। আম্মানের রাঘাদান প্রাসাদের রাজকীয় গোরস্থানে তাকে দাফন করা হয়। তার পুত্র প্রিন্স রাদ ইরাকি রাজকীয় পরিবারের প্রধান হিসেবে তার স্থলাভিষিক্ত হন।

## বিয়ে ও সন্তান
১৯৩৩ সালের নভেম্বর এথেন্সে তিনি প্রিন্সেস ফাহরেলনিসা জাইদকে বিয়ে করেন। তাদের একটি পুত্রসন্তান ছিলঃ
* প্রিন্স রাদ বিন জাইদ – জন্ম ফেব্রুয়ারি ১৮, ১৯৩৬।

## তথ্যসূত্র

বিষয়শ্রেণী:১৮৯৮-এ জন্ম
বিষয়শ্রেণী:১৯৭০-এ মৃত্যু
বিষয়শ্রেণী:ইরাকের প্রিন্স
বিষয়শ্রেণী:আল-হাশিম
বিষয়শ্রেণী:২০শ শতাব্দীর আরব ব্যক্তি
বিষয়শ্রেণী:রাজপুত্র
.একিউ

**.একিউ** হল অ্যান্টার্কটিকার কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এটি শুধু সে সকল সংস্থা বা ব্যক্তিকে দেওয়া হয় যারা অ্যান্টার্কটিকায় ও দক্ষিণ মহাসাগর এলাকায় সশরীরে উপস্থিত থেকে বিভিন্ন কাজ পরিচালনা করে। এই ডোমেইন নামটি অকল্যান্ড, নিউজিল্যান্ড থেকে মোট ও এসোসিয়েটস এর পিটার মোট নিয়ন্ত্রণ করে থাকেন।

এখানকার ইন্টারনেট সংযোগ স্যাটেলাইট বা স্যাটেলাইট সাপোর্টেড কোন ডিভাইসের মাধ্যমে প্ররিচালিত হয়। অস্ট্রেলিয়া সরকারের হেয়ার্ড আইল্যান্ডের অফিসিয়াল ওয়েবসাইট ঠিকানা হল হেয়ার্ডআইল্যান্ড.একিউ।

## তথ্যসূত্র

## বহিঃসংযোগ
* IANA .aq whois information 
* Google query for .aq websites. (As of September 11, 2010, about 141,000 web pages.)
* Top-Level-Domain .AQ  (Information site about .aq)

বিষয়শ্রেণী:কান্ট্রি কোড টপ-লেভেল ডোমেইন
.এএম

**.এএম** হল আর্মেনিয়ার জন্য কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স।

## নিয়মকানুন
.এএম নিয়ন্ত্রণ করে আইএসওসি-এএম যা ইন্টারনেটের একটি স্থানীয় গোষ্ঠী।

* বিশ্বের যে কোন ব্যক্তি একটি নির্ধিষ্ট ফির বিনিময়ে .এএম, কম.এএম, নেট.এএম, ওআরজি.এএম এর জন্য আবেদন করতে পারবে।
* প্রত্যেকটি আবেদন পর্যালোচিত হবে যার জন্য ২ থেকে ৩ কার্য দিবস সময় লাগতে পারে।
* আর্মেনিয়ার আইনে এই ডোমেইনর কিছু নাম নিষিদ্ধ করে হয়েছে কারণ এই ডোমেইন নামের সহজলভ্যতার জন্য এটি স্প্যাম্, পর্নোগ্রাফি ও সন্ত্রাসীদের দ্বারা ব্যবহারের সম্ভাবনা রয়েছে।

## তথ্যসূত্র

## বহিঃসংযোগ
* IANA .am whois information 
* Armenia Network Information Centre
* Registrar.AM - .AM Domains Online Registration

বিষয়শ্রেণী:কান্ট্রি কোড টপ-লেভেল ডোমেইন
বিষয়শ্রেণী:ইউরোপীয় জাতীয় টপ লেভেল ডোমেইন রেজিষ্ট্রি সদস্যদের কাউন্সিল
ইরিথ্রোপিট্টা

**ইরিথ্রোপিট্টা** (*Erythropitta*) Pittidae (পিটিডি) গোত্রের অন্তর্গত একটি গণ। মোট ৬টি প্রজাতি এ গণের অন্তর্ভুক্ত। সবগুলো প্রজাতিই দক্ষিণ-পূর্ব এশিয়ায় বিচরণ করে, কেবল একটির বিচরণ অস্ট্রেলিয়া পর্যন্ত বিস্তৃত। পূর্বে এ গণের সদস্যগুলো পিট্টা গণের অন্তর্ভুক্ত ছিল। পরবর্তীতে ২০০৬ সালে বৈজ্ঞানিক গবেষণার ভিত্তিতে এ পিট্টা গণটি ভেঙে নতুন দু'টি গণ *[[হাইড্রর্নিস]]* ও *ইরিথ্রোপিট্টা*-এর সৃষ্টি হয়। এ তিনটি গণের সব সদস্যই শুমচা নামে পরিচিত।

## প্রজাতিসমূহ

** গুঁফো শুমচা, *Erythropitta kochi*
** লালপেট শুমচা, *Erythropitta erythrogaster*
** নীলদাগী শুমচা, *Erythropitta arcuata*
** গার্নেট শুমচা, *Erythropitta granatina*
*** কালোমুকুট শুমচা, *Erythropitta (granatina) ussheri*
** Graceful Pitta, *Erythropitta venusta*

## তথ্যসূত্র


বিষয়শ্রেণী:পাখির গণ
বিষয়শ্রেণী:শার্ল লুসিয়াঁ বোনাপার্ত কর্তৃক নামকরণকৃত ট্যাক্সা
হাইড্রর্নিস

**হাইড্রর্নিস** (*Hydrornis*) Pittidae (পিটিডি) গোত্রের অন্তর্গত একটি গণ। মোট ১৩টি প্রজাতি এ গণের অন্তর্ভুক্ত। সবগুলো প্রজাতিই দক্ষিণ-পূর্ব এশিয়ায় বিচরণ করে। পূর্বে এ গণের সদস্যগুলো পিট্টা গণের অন্তর্ভুক্ত ছিল। পরবর্তীতে ২০০৬ সালে বৈজ্ঞানিক গবেষণার ভিত্তিতে এ পিট্টা গণটি ভেঙে নতুন দু'টি গণ *হাইড্রর্নিস* ও *[[ইরিথ্রোপিট্টা]]*-এর সৃষ্টি হয়। এ তিনটি গণের সব সদস্যই শুমচা নামে পরিচিত।

## প্রজাতিসমূহ

* কানি শুমচা, *Hydrornis phayrei*
* নীলঘাড় শুমচা, *Hydrornis nipalensis*
* নীলকোমর শুমচা, *Hydrornis soror*
* খয়েরিঘাড় শুমচা, *Hydrornis oatesi*
* শ্নাইডারের শুমচা, *Hydrornis schneideri*
* বৃহৎ শুমচা, *Hydrornis caerulea*
* নীলমাথা শুমচা, *Hydrornis baudii*
* নীল শুমচা, *Hydrornis cyanea*
* দাগীপেট শুমচা, *Hydrornis elliotii*
* গার্নির শুমচা, *Hydrornis gurneyi*

;দাগী শুমচা
* জাভার দাগী শুমচা, *Hydrornis (guajana) guajana*
* মালয়ী দাগী শুমচা, *Hydrornis (guajana) irena*
* বোর্নিওর দাগী শুমচা, *Hydrornis (guajana) schwaneri*

## তথ্যসূত্র

*
বিষয়শ্রেণী:পাখির গণ
বিষয়শ্রেণী:দক্ষিণ-পূর্ব এশিয়ার পাখি
বিষয়শ্রেণী:অ্যাডওয়ার্ড ব্লাইদ কর্তৃক নামকরণকৃত ট্যাক্সা
বাংলাদেশ সমরাস্ত্র কারখানা

**বাংলাদেশ সমরাস্ত্র কারখানা** বাংলাদেশ সেনাবাহিনীর সর্ববৃহৎ সামরিক কারখানা। এটি গাজীপুরে অবস্থিত। এখানে বাংলাদেশ সেনাবাহিনীর জন্য অস্ত্র, গোলাবারুদ, এবং অন্যান্য সরঞ্জাম তৈরি করা হয়।

## ইতিহাস
কারখানাটি আনুষ্ঠানিকভাবে ৬ এপ্রিল ১৯৭০ সালে উদ্বোধন করা হয়। গাজীপুর জেলার চতর মৌজার ৩০৩ একর জমির ওপর কারখানা এবং আবাসিক এলাকা নিয়ে সমরাস্ত্র কারখানা স্থাপিত।
১৯৭০ সালে এটির উদ্বোধন করা হয়। যদিও ১৯৭১ সালে বাংলাদেশের স্বাধীনতা যুদ্ধের সময় এটির যথেষ্ট ক্ষতি হয়, এরপর এটির ক্ষমতা পুনঃস্থাপন এবং প্রসারিত করা হয়।
 
বিওএফ প্রতিরক্ষা মন্ত্রণালয়ের আওতাধীন একটি রাষ্ট্রীয় প্রতিষ্ঠান, যা ১৯৮৮ সাল পর্যন্ত ‘বাংলাদেশ অর্ডন্যান্স ফ্যাক্টরি বোর্ড’ কর্তৃক পরিচালিত হয়ে আসছিল। তবে ৪ ডিসেম্বর ১৯৮৮ সাল থেকে কারখানাটি সরাসরি বাংলাদেশ সেনাবাহিনীর নিয়ন্ত্রণে ও তত্ত্বাবধানে পরিচালিত হচ্ছে। ব্রিগেডিয়ার এম করিম উল্লাহ ছিলেন এই কারখানার প্রথম পরিচালক।।

## প্রযুক্তি
প্রাথমিক পর্যায়ে এখানে প্রযুক্তির মেশিন সেট করা, যন্ত্রপাতি এবং সমর্থন সুবিধা চীন থেকে আনা হয়, কিন্তু পরে অস্ট্রিয়া, অস্ট্রেলিয়া, বেলজিয়াম, জার্মানি ও ইতালি থেকে ধীরে ধীরে প্রযুক্তি যোগ করা হয়। এটি এখন উৎপাদনের জন্য শিল্প কম্পিউটার নিয়ন্ত্রিত প্রসেস/সিস্টেমের প্রযুক্তি ব্যবহার করে।

## কারখানা
এটি বর্তমানে নিম্নলিখিত কারখানা পরিচালনা করে। 
# ছোট অস্ত্র কারখানা
# ছোট অস্ত্র গোলাবারুদ কারখানা
# গ্রেনেড উৎপাদন কারখানা
# কামান গোলাবারুদ কারখানা
# সরঞ্জাম উৎপাদন প্ল্যান্ট

## আরও দেখুন
* বাংলাদেশ মেশিন টুলস ফ্যাক্টরী
* দি সিকিউরিটি প্রিন্টিং কর্পোরেশন (বাংলাদেশ) লিমিটেড

## তথ্যসূত্র

বিষয়শ্রেণী:বাংলাদেশের প্রতিরক্ষা কোম্পানি
বিষয়শ্রেণী:বাংলাদেশের জাহাজ নির্মাণ কোম্পানি
বিষয়শ্রেণী:১৯৭০-এ পূর্ব পাকিস্তানে প্রতিষ্ঠিত
বিষয়শ্রেণী:বাংলাদেশের সরকারি মালিকানাধীন কোম্পানি